rejauldu/bengali-wikipedia huggingface dataset:
জিলিয়ান "লায়নহার্ট" ডিকোর্সি (, জন্ম: ২৬ জুলাই, ১৯৮৪)  একজন আমেরিকান মিশ্র মার্শাল আর্টিস্ট যিনি ইনভিক্‌টা ফাইটিং চ্যাম্পিয়নশিপ এর এটমওয়েট বিভাগে প্রতিদ্বন্দ্বিতা করেন।   পশ্চাদপট  ডিকোর্সির জন্ম মার্কিন যুক্তরাষ্ট্রের নিউইয়র্কের কুইন্সে। কলেজিয়েট বাস্কেটবল প্রতিযোগিতা শেষ করার পরে তিনি জিউ-জিতসু শুরু করেছিলেন। পরে তিনি মুই থাই অনুশীলন করেন এবং শেষ পর্যন্ত মিশ্র মার্শাল আর্টিস্টে (এমএমএ) পরিণত হন।   মিশ্র মার্শাল আর্টস কর্মজীবন   প্রাথমিক কর্মজীবন  ৮-১ অপেশাদার রেকর্ড সংগ্রহের পরে ইনভিক্‌টার সাথে স্বাক্ষর করেছিলেন ডিকোর্সি। তিনি আইবিজেজেএফ ব্রাউন বেল্ট পদকপ্রাপ্তদের একজন।   ইনভিক্‌টা ফাইটিং চ্যাম্পিয়নশিপ  আগস্ট ২০১৭ সালে ইনভিক্‌টা এফসি ২৫ -তে অ্যাশলে মেডিনার বিপরীতে "কুনিতস্কায়া বনাম পা'আলুহি" ম্যাচে ডিকোর্সির অভিষেক হয়েছিল। তিনি বিভক্ত সিদ্ধান্তের মাধ্যমে লড়াইয়ে জয়ী হয়েছিলেন।  তার পরের লড়াইটি হয়েছিল ২৪ মার্চ, ২০১৮ তারিখে রেবেকা লেভিনের বিপক্ষে, যার শিরোনাম ছিলো "ইনভিক্‌টা এফসি ২৮: মিজুকি বনাম জ্যান্ডিরোবা"। তিনি সর্বসম্মত সিদ্ধান্তের মাধ্যমে লড়াইয়ে জয়ী হয়েছিলেন।  ২১ জুলাই, ২০১৮ তারিখে শিনো ভ্যানহুজের পরিবর্তে "ইনভি‌ক‌্টা এফসি ৩০: ফ্রে বনাম গ্রুসেন্ডার"-এ ডিকোর্সি মুখোমুখি হয়েছিলো আলিশা জাপিটেলার।   ব্যক্তিগত জীবন  ডিকোর্সি স্নাতকোত্তর ডিগ্রি অর্জন করেছেন এবং নিজেই মানসিক স্বাস্থ্য পরামর্শ অনুশীলন করেন।   মিশ্র মার্শাল আর্টস রেকর্ড   |- | জয় | align=center| ৪-২ | লিন্ডা মিহালেক | সিদ্ধান্ত (সর্বসম্মত) | ইনভিক্‌টা এফসি ৩৯: ফ্রে বনাম কামিন্স II |  | align=center| ৩ | align=center| ৫:০০ | ক্যানসাস সিটি, ক্যানসাস, যুক্তরাষ্ট্র | |- | জয় | align=center| ৩-২ | ক্যাটি পেরেজ | টিকেও (মুষ্টি) | কেজ ফিউরি ফাইটিং চ্যাম্পিয়নশিপ ৮০   |  | align=center| ৩ | align=center| ৩:০০ | হ্যাম্পটন, ভার্জিনিয়া, যুক্তরাষ্ট্র | |- | হার | align=center| ২-২ | কেলি ডি'অ্যাঞ্জেলো | সিদ্ধান্ত (সর্বসম্মত) | ইনভিক্‌টা এফসি ৩৫: বেনেট বনাম রোড্রিগ‌ুয়েজ II |  | align=center| ৩  | align=center| ৫:০০ | ক্যানসাস সিটি, মিজুরি, যুক্তরাষ্ট্র | |- | হার | align=center| ২-১ | আলেশা জাপিটেলা | সিদ্ধান্ত (সর্বসম্মত) | ইনভিক্‌টা এফসি ৩০: ফ্রে বনাম গ্রুসেন্‌ডার |  | align=center| ৩ | align=center| ৫:০০ | ক্যানসাস সিটি, মিজুরি, যুক্তরাষ্ট্র | |- | জয় | align=center| ২-০ | রেবেকা লেভিন | সিদ্ধান্ত (সর্বসম্মত) | ইনভিক্‌টা এফসি ২৮: মিজুকি বনাম  জ্যান্‌ডিরোবা |  | align=center| ৩ | align=center| ৫:০০ | সল্ট লেক শহর, ইউটা, যুক্তরাষ্ট্র | |- | জয় | align=center| ১-০ | অ্যাশলে মেডিনা | সিদ্ধান্ত (বিভক্ত) | ইনভিক্‌টা এফসি ২৫: কুনিত্সকায়া বনাম পা'আলুহি |  | align=center| ৩ | align=center| ৫:০০ | লেমুর, ক্যালিফোর্নিয়া, যুক্তরাষ্ট্র | |-   তথ্যসূত্র    বহিঃসংযোগ     বিষয়শ্রেণী:মার্কিন নারী মিশ্র মার্শাল শিল্পী বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন নারী
পরাণ হল রায়হান রাফি পরিচালিত একটি ২০২২ সালের বাংলাদেশী বাংলা ভাষার প্রণয়ধর্মী নাট্য চলচ্চিত্র যা মোঃ তামজিদ উল আলম তার প্রযোজনা ব্যানার লাইভ টেকনোলজিসের অধীনে প্রযোজনা করেছেন। চলচ্চিত্রটিতে প্রধান চরিত্রে অভিনয় করেছেন বিদ্যা সিনহা সাহা মীম, শরিফুল রাজ ও ইয়াশ রোহান। সত্য ঘটনা অবলম্বনে চলচ্চিত্রটি নির্মিত হয়েছে।  পটভূমি  'অনন্যা' পড়াশোনায় একেবারেই অমনোযোগী একটা মেয়ে। পরীক্ষায় নিয়মিত ফেল করা তার জন্য স্বাভাবিক ব্যাপার যেন। তাই বাবা বলে দেন, পরেরবার ফেল করলে বিয়ে দিয়ে দেবেন। অনন্যাকে বিরক্ত করে এলাকার বখাটে 'রোমান'। ডেইজি সরকারের ছত্রছায়ায় রোমান হয়ে উঠেছে এলাকার ত্রাস, পুলিশও তার গায়ে হাত দেয় না। পাশ করে মুখ দেখাতে অনন্যা বাধ্য হয় পরীক্ষায় রোমানের সাহায্য নিয়ে পাশ করতে। পরীক্ষায় পাশ করে রোমানের সাথে প্রেমে মশগুল হওয়া অনন্যার জীবনে কয়েক বছরেই ঘটে কিছু অপ্রত্যাশিত, হৃদয় বিদারক ঘটনা। সিনেমার শুরুতে আত্মহত্যার চেষ্টা করা অনন্যা একসময় পুলিশকে বলতে থাকে রোমানের সাথে জটিল এক সম্পর্কের গল্প যেখানে আছে অন্য আরেকজন, 'সিফাত'-এর উপস্থিতি।   অভিনয়শিল্পী   বিদ্যা সিনহা সাহা মীম — অনন্যা  শরিফুল রাজ – রোমান  ইয়াশ রোহান – সিফাত  শিল্পী সরকার অপু – অনন্যার মা  শহীদুজ্জামান সেলিম – মাহতাব, অনন্যার বাবা  রোজী সিদ্দিকী – ডেইজি সরকার  লুৎফর রহমান জর্জ  রাশেদ মামুন অপু – তোতা মিয়া   নাসির উদ্দিন খান – স্বপন  মিলি বাশার   প্রযোজনা  ৩ সেপ্টেম্বর, ২০১৯-এ ছবিটির চিত্রধারণ শুরু হয়। ময়মনসিংহে এর চিত্রগ্রহণের কাজ হয়েছে। ১৮ দিন পর শুটিং শেষ হয়। ৯ জুলাই, ২০২২-এ ছবিটির পরিচালক ফেসবুক লাইভে ঘোষণা করেছিলেন যে অনন্যা নামের চরিত্রটি পরিচালকের প্রাক্তন প্রেমিকার নাম থেকে নেওয়া। ইউটিউবে ছবিটির টিজার দেখার পর দর্শকরা ধরে নিয়েছিলেন যে এটি রিফাত শরীফের হত্যাকাণ্ডের ওপর ভিত্তি করে তৈরি। যদিও পরিচালক স্বীকার করেছেন যে এটি সত্য ঘটনার উপর ভিত্তি করে, তবে তিনি বলেছিলেন যে ছবিটি তার হত্যার উপর ভিত্তি করে নির্মিত নয়। এর পোস্ট প্রোডাকশন ভারতে করা হয়েছে।   প্রচারণা  চলচ্চিত্রের ট্রেলার ইউটিউবে ২ ফেব্রুয়ারী, ২০২০ এ প্রকাশিত হয়েছিল যা একটি ইতিবাচক প্রতিক্রিয়া পায়। চলচ্চিত্রটির একটি গান ২৭ জুন, ২০২২-এ প্রকাশিত হয়।   সঙ্গীত    মুক্তি  চলচ্চিত্রটি ২০১৯ সালে মুক্তি পাওয়ার কথা ছিল। তারপরে এটির মুক্তির তারিখ ২০২০-এর জুলাই মাসে নির্ধারণ করা হয়। এরপর ২০২১ সালের ১৪ ফেব্রুয়ারি ছবিটি মুক্তি পাওয়ার কথা থাকলেও তা অনিশ্চিত হয়ে পড়ে। সেন্সরশিপ সমস্যা ও কোভিড-১৯ মহামারীর কারণে ছবিটির মুক্তি অনিশ্চিত হয়ে পড়ে। ৪ জুলাই, ২০২২-এ জানা যায় যে সেন্সর বোর্ড ছবিটির মুক্তির অনুমতি দেওয়ার সিদ্ধান্ত নিয়েছে। ১০ জুলাই, ২০২২-এ ছবিটি ১১টি প্রেক্ষাগৃহে মুক্তি পায়।   তথ্যসূত্র   বহিঃসংযোগ      বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:রায়হান রাফী পরিচালিত চলচ্চিত্র বিষয়শ্রেণী:রায়হান রাফীর চিত্রনাট্য সংবলিত চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:সত্য ঘটনা অবলম্বনে বাংলাদেশী চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:নাভেদ পারভেজ সুরারোপিত চলচ্চিত্র বিষয়শ্রেণী:ময়মনসিংহে ধারণকৃত চলচ্চিত্র
আবু জাহিদ একজন কিশোর মুক্তিযোদ্ধা। বাংলাদেশের মুক্তিযুদ্ধে তিনি রণাঙ্গণে শহীদ হন। তিনি "আবু" নামে কুমিল্লার মুক্তিযোদ্ধাদের কাছে পরিচিত ছিলেন।   জীবন  কিশোর শহীদ মুক্তিযোদ্ধা আবু জাহিদের জন্ম ১৯৫৬ সালের জানুয়ারি মাসে কুমিল্লা শহরের মগবাড়ী চৌমুহনীতে। বাবা আবুল হাসেম দুলা মিয়া ও মা ভেলুয়া বিবির পাঁচ পুত্রসন্তানের একজন আবু। ১৯৬৭ সালে কুমিল্লা জিলা স্কুল এ পঞ্চম শ্রেণীতে ভর্তি হন তিনি।   মুক্তিযুদ্ধে অবদান  কুমিল্লা জিলা স্কুলের নবম শ্রেণীতে থাকার সময় তিনি বাড়ি থেকে পালিয়ে মুক্তিযুদ্ধে যোগ দেন। একাত্তরের জুন মাসের প্রথম সপ্তাহে আবু গোমতী নদী সাঁতরে পার হয়ে কুমিল্লা শহরের অদূরে ভারতের ত্রিপুরা রাজ্যের সোনামুড়া টিলার কাছে মুক্তি শিবিরে এসে উপস্থিত হন। তখন তার শরীরের সব কাপড় ছিল ভেজা। সেখানে উপস্থিত অন্য মুক্তিযোদ্ধারা তাকে বয়স কম বলে মুক্তিযুদ্ধে যেতে বারণ করেন। অনেক পীড়াপীড়ির পর সেক্টর ইস্টার্ন জোনের কমান্ডার শেখ ফজলুল হক মনি তাকে প্রশিক্ষণের সুযোগ দেন। প্রশিক্ষণ শেষে আবু অবস্থান করছিলেন নিমবাগ বাদাম ঘাট হেড কোয়ার্টারে।   মৃত্যু  ১২ সেপ্টেম্বর, ১৯৭১ রাতে নাজমুল হাসান পাখীর নেতৃত্বে ব্রাক্ষণবাড়িয়া জেলার কসবা উপজেলার চারগাছ বাজারে মুক্তিযোদ্ধারা পাকিস্তানি বাহিনীর বিরুদ্ধে একটি ঝটিকা অপারেশনে বের হন। নয়জন মুক্তিযোদ্ধার একটি বহর নৌপথে ওই অপারেশনে রওনা হয়। ওই দলে ছিলেন শিব নারায়ণ দাস, নৃপেণ পোদ্দার, মুমিনুল হক ভূঞা, মোজাম্মেল হক, সাইফুল ইসলাম, আবু জাহিদসহ আরও অনেকে। রাতের অপারেশন, তাই কিছু বুঝে ওঠার আগেই পাকিস্তানি বাহিনীর দোসর এ দেশের আলবদর বাহিনীর সহায়তায় মাঝনদীতে দলটির ওপর গুলি চালায়। তখন পাকিস্তানি বাহিনীর গুলিতে মারা যান মোজাম্মেল হক ও সাইফুল ইসলাম। কনিষ্ঠ মুক্তিযোদ্ধা আবুও গুলিবিদ্ধ হয়ে নদীতে ঝাঁপ দেন। কিন্তু তিনিও মৃত্যুর কোলে ঢলে পড়েন। সঙ্গী এবং মুক্তিকামী জনতা নদী থেকে কিশোর আবুর মরদেহ উদ্ধার করে। অতঃপর তাকেসহ তিন মুক্তিযোদ্ধাকে চারগাছ উচ্চবিদ্যালয় এলাকায় সমাধিস্থ করা হয়। পরে সেখানে তাদের স্মরণে শহীদ মিনার নির্মাণ করা হয়।   স্বীকৃতি  আবু জাহিদের নামে কুমিল্লা জিলা স্কুলে মিলনায়তনের নামকরণ করা হয়েছে।   তথ্যসূত্র   দৈনিক প্রথম আলো, "মুক্তিযোদ্ধা আবুর কথা বলছি", গাজীউল হক | তারিখ: ১২-০৯-২০০৯   বিষয়শ্রেণী:১৯৫৬-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশের মুক্তিযোদ্ধা বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:কুমিল্লা জিলা স্কুলের প্রাক্তন শিক্ষার্থী
অঞ্জু কুরিয়ান (জন্ম: ৯ আগস্ট ১৯৯৩) একজন ভারতীয় চলচ্চিত্র অভিনেত্রী, যিনি মূলত মালয়ালম চলচ্চিত্রে অভিনয় করে থাকেন। ২০১৬ সালের মালয়ালম চলচ্চিত্র কবি উদেশিচাথু এবং ২০১৮ সালে নির্মিত চলচ্চিত্র নঞ্জন প্রকাশন-এ তার ভূমিকার জন্য অধিক পরিচিত।   কর্মজীবন  অঞ্জু মালয়ালম চলচ্চিত্র জগতে তার কর্মজীবন শুরু করেছিলেন নেরাম চলচ্চিত্রে একটি সহায়ক ভূমিকায় অভিনয় দিয়ে, যেটি পরিচালনা করেছিলেন আলফোনসে পুথরেন। পরের বছর তিনি ওম শান্তি ওশানা-তে একটি সহায়ক ভূমিকায় অভিনয় করেছিলেন। তিনি বেশ কয়েকটি স্বল্পদৈর্ঘ্য চলচ্চিত্র এবং সংগীত ভিডিওতেও অভিনয় করেছিলেন। ২০১৯ সালে মুক্তিপ্রাপ্ত মালয়ালম চলচ্চিত্র শিবু এবং জ্যাক অ্যান্ড ড্যানিয়েল-এ তিনি নারী মুখ্য চরিত্রে অভিনয় করেছিলেন।   চলচ্চিত্রের তালিকা  + বছর  শিরোনাম  ভূমিকা  ভাষা  মন্তব্য  ২০১৩  নেরাম  ম্যাথিউ'র বোন  মালয়ালম  অস্বীকৃত  ভেট্রি'র বোন  তামিল  ২০১৪  ওম শান্তি ওশানা  আন্না মারিয়া  মালয়ালম  ২০১৫  সেরন্ধু পোলামা  তামিল  প্রচারমূলক গানে বিশেষ উপস্থিতি  প্রেমাম  আঞ্জু  মালয়ালম  ২০১৬  ২ পেনকুটিকাল  অনাঘা  মালয়ালম  কবি উদেশিচাথু  জেসমিন  মালয়ালম  ২০১৭  চেন্নাই ২ সিঙ্গাপুর  রোশনি  তামিল  ২০১৮  নঞ্জন প্রকাশন  শ্রুতি  মালয়ালম  ইদম জগথ  মহতি  তেলুগু  ২০১৯  জুলাই ক্যাটরিল  শ্রেয়া  তামিল  ইগলু  রম্যা  তামিল  জীম বুম ভা  ডায়ানা  মালয়ালম  শিবু  কল্যাণী  মালয়ালম  জ্যাক অ্যান্ড ড্যানিয়েল  সুস্মিতা  মালয়ালম    তথ্যসূত্র    বহিঃসংযোগ          বিষয়শ্রেণী:১৯৯২-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:কোট্টায়মের অভিনেত্রী
শঙ্কর–এহসান–লয় () হচ্ছে একটি ভারতীয় সংগীতের শঙ্কর মহাদেবন, এহসান নূরানী ও লয় মেন্ডোনসা কর্তৃক গঠিত ত্রয়োদ্বয়। তারা পাঁচটি ভাষায় হিন্দি, তামিল, তেলুগু, মারাঠি ও ইংরেজি ভাষায় ৫০টিরও অধিক সাউন্ডট্র‍্যাকের সঙ্গীতে সুর দিয়েছেন। তারা সমালোচকদের দ্বারা সবচেয়ে বেশি প্রশংসিত ভারতীয় সংগীতজ্ঞ, এই ত্রয়ী জাতীয় চলচ্চিত্র পুরস্কার, ফিল্মফেয়ার পুরস্কার, আইফা পুরস্কার সহ অনেক পুরস্কার অর্জন করেছে। তাদেরকে ভারতীয় চলচ্চিত্র সংগীত শিল্পে অমর আকবর অ্যান্টনি হিসাবে উল্লেখযোগ্য করা হয়।   তথ্যসূত্র    বহিঃসংযোগ    শঙ্কর-এহসান-লায় প্রাতিষ্ঠানিক ওয়েবসাইট             বিষয়শ্রেণী:১৯৯৭-এ প্রতিষ্ঠিত সঙ্গীত দল বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় সুরকার বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:ভারতীয় সঙ্গীতসংক্রান্ত ত্রয়ী বিষয়শ্রেণী:ভারতীয় রক সঙ্গীত দল বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:ভারতীয় সঙ্গীতধর্মী থিয়েটারের সুরকার বিষয়শ্রেণী:ভারতীয় পুরুষ সুরকার বিষয়শ্রেণী:তামিল চলচ্চিত্র সঙ্গীত সুরকার বিষয়শ্রেণী:তামিল সঙ্গীতজ্ঞ বিষয়শ্রেণী:তেলুগু চলচ্চিত্র সঙ্গীত সুরকার বিষয়শ্রেণী:জিঙল সুরকার বিষয়শ্রেণী:পুরুষ চলচ্চিত্র সঙ্গীত সুরকার বিষয়শ্রেণী:শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ সঙ্গীত পরিচালক বিভাগে জি সিনে পুরস্কার বিজয়ী বিষয়শ্রেণী:শঙ্কর-এহসান-লয় বিষয়শ্রেণী:১৯৯৭-এ প্রতিষ্ঠিত সাঙ্গীতিক দল বিষয়শ্রেণী:জিঙ্গল সুরকার বিষয়শ্রেণী:শ্রেষ্ঠ সঙ্গীত পরিচালক বিভাগে স্ক্রিন পুরস্কার বিজয়ী
থেলমা ক্যাথরিন   প্যাট  রায়ান নিক্সন (জন্ম মার্চ ১৬, ১৯১২; মৃত্যু জুন ২২, ১৯৯৩) মার্কিন যুক্তরাষ্ট্রের ৩৭তম রাষ্ট্রপতি জেরাল্ড ফোর্ডের সহধর্মণী এবং ১৯৬৯ সাল থেকে ১৯৭৪ পর্যন্ত মার্কিন যুক্তরাষ্ট্রের ফার্স্ট লেডি।  তথ্যসূত্র    বহিঃসংযোগ   Richard Nixon Foundation biography of Pat Nixon   White House biography on Pat Nixon   Video of funeral services for Pat Nixon, 1993     বিষয়শ্রেণী:১৯১২-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:মার্কিন যুক্তরাষ্ট্রের ফার্স্ট লেডি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:আপার ইস্ট সাইডের ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন রাজনীতিবিদ বিষয়শ্রেণী:নিক্সন পরিবার
থাম্ব|বুদ্ধ মূর্তি আনাপানস্মৃতি প্রতিকৃতি করছে  আনাপানস্মৃতি () বা আনাপানসতী হলো বুদ্ধের শিক্ষার (ধর্ম) কেন্দ্রীয় অনুশীলন, যার অর্থ শ্বাস-প্রশ্বাসের মননশীলতা। এটি বৌদ্ধ ধ্যানের সর্বোত্তম রূপ, যা গৌতম বুদ্ধকে আরোপিত করা হয়েছে, এবং বেশ কয়েকটি সূত্তে আলোচিত, বিশেষ করে আনাপানসতী সুত্ত (মনি ১১৮)।  তিব্বতি, জেন, তিআনতাই ও থেরবাদ বৌদ্ধধর্মের পাশাপাশি পশ্চিমা-ভিত্তিক মননশীলতা কর্মসূচিতে আনাপানস্মৃতির উদ্ভব সাধারণ।   টীকা    তথ্যসূত্র    আরও পড়ুন   Mindfulness with Breathing by Buddhadāsa Bhikkhu. Wisdom Publications, Boston, 1996. .  Breath by Breath by Larry Rosenberg. Shambhala Classics, Boston, 1998. .  Tranquillity and Insight by Amadeo Sole-Leris. Shambhala, 1986. .  "The Anapanasati Sutta / A Practical Guide to Mindfulness of Breathing and Tranquil Wisdom Meditation" by Bhante Vimalaramsi. Yin Shun Foundation, January 1999; First edition (1999). ASIN: B00183T9XW  Breathing Like a Buddha by Ajahn Sucitto. Amaravati Publications, 2022. .   বহিঃসংযোগ    Ekottara Āgama 17.1: The Ānāpānasmṛti Sūtra  Analysis of the Ānāpānasati Sutta  Ānāpānasati, a free e-book by Buddhadasa  Ānāpānasati – Mindfulness with Breathing: Unveiling the Secrets of Life, by Buddhadasa  Ānāpānasati instructions , by Bhante Vimalaramsi  Ānāpānasati: A concise instruction, by Pa Auk Sayadaw  Basic Breath Meditation Instructions by Thanissaro Bhikkhu  Mindfulness of Breathing: A Practice Guide and Translations, by Bhikkhu Analayo  Anapanasati: Mindfulness of In-and-Out Breathing, by Ajahn Pasanno  বিষয়শ্রেণী:পালি শব্দ এবং বাক্যাংশ বিষয়শ্রেণী:বৌদ্ধ ধ্যান বিষয়শ্রেণী:থেরবাদ
থাম্ব|পলিটি ফোর্থ দ্বারা সংজ্ঞায়িত বিশ্বের নাগরিকরা বিভিন্ন রাজনৈতিক শাসনের অধীনে বসবাস করে।  রাজনীতিতে, একটি শাসন ব্যবস্থা হল সরকারের রূপ বা নিয়ম, সাংস্কৃতিক বা সামাজিক নিয়ম ইত্যাদির সেট যা একটি সরকার বা প্রতিষ্ঠানের কার্যক্রম এবং সমাজের সাথে এর মিথস্ক্রিয়া নিয়ন্ত্রণ করে। ইয়েলের অধ্যাপক জুয়ান জোসে লিঞ্জের মতে বর্তমানে তিনটি প্রধান ধরনের রাজনৈতিক শাসন রয়েছে: গণতন্ত্র, একচ্ছত্রবাদ এবং এই দুটির মধ্যে বসে কর্তৃত্ববাদ (হাইব্রিড শাসনের সাথে)।   ব্যবহার   যদিও regime শব্দটি যেকোন ধরনের সরকারের প্রতিশব্দ হিসাবে উদ্ভূত হয়েছে, আধুনিক ব্যবহার এটিকে একটি নেতিবাচক অর্থ দিয়েছে, যা একটি কর্তৃত্ববাদী সরকার বা একনায়কত্বকে বোঝায়। ওয়েবস্টারের সংজ্ঞা বলে যে régime শব্দটি কেবল সরকারের একটি রূপকে বোঝায়,Regime as defined in the Merriam–Webster website যেখানে অক্সফোর্ড ইংরেজি অভিধানে শাসনকে "একটি সরকার, বিশেষ করে কর্তৃত্ববাদী" হিসাবে সংজ্ঞায়িত করা হয়েছে।Regime  as defined in the Oxford English Dictionary  "শাসন" শব্দটির সমসাময়িক একাডেমিক ব্যবহার জনপ্রিয় এবং সাংবাদিকতার ব্যবহারের চেয়ে বিস্তৃত, যার অর্থ "সরকারের মধ্যে একটি মধ্যবর্তী স্তর (যা প্রতিদিনের সিদ্ধান্ত নেয় এবং পরিবর্তন করা সহজ) এবং রাষ্ট্রের (যা একটি জটিল আমলাতন্ত্রের দায়িত্বপ্রাপ্ত) জবরদস্তিমূলক ফাংশনগুলির একটি পরিসর সহ)।"Breakdown of the GCC Initiative বৈশ্বিক অধ্যয়ন এবং আন্তর্জাতিক সম্পর্কের ক্ষেত্রে, শাসনের ধারণাটি আন্তর্জাতিক নিয়ন্ত্রক সংস্থাগুলির নাম দেওয়ার জন্যও ব্যবহৃত হয় (আন্তর্জাতিক শাসন দেখুন), যা জাতীয় সরকারগুলির নিয়ন্ত্রণের বাইরে থাকে। কিছু লেখক এইভাবে প্রতিষ্ঠান এবং শাসনের মধ্যে বিশ্লেষণাত্মকভাবে পার্থক্য করেন এবং স্বীকার করেন যে তারা একে অপরের সাথে আবদ্ধ:  এইভাবে শাসনগুলিকে সংজ্ঞায়িত করা যেতে পারে প্রোটোকল এবং নিয়মগুলির সেট হিসাবে যেগুলি হয় প্রতিষ্ঠান বা প্রাতিষ্ঠানিক অনুশীলনগুলিতে এমবেড করা - আনুষ্ঠানিক যেমন রাষ্ট্র বা অনানুষ্ঠানিক যেমন "উদার বাণিজ্য শাসন" - যা প্রকাশ্যে প্রণীত এবং তুলনামূলকভাবে স্থায়ী।   তথ্যসূত্র   বিষয়শ্রেণী:সরকার
বিবেকানন্দ যুবভারতী ক্রীড়াঙ্গন (সল্টলেক স্টেডিয়াম) হল ভারতের পশ্চিমবঙ্গ রাজ্যের বিধাননগরে অবস্থিত একটি বহুমুখী ব্যবহারযোগ্য স্টেডিয়াম। ২০১৭ সালের হিসেব অনুযায়ী, এই স্টেডিয়ামের ধারণক্ষমতা ১,২০,০০০।http://www.fifa.com/u17worldcup/destination/stadiums/stadium=5008920/index.html এই আসনসংখ্যা অনুযায়ী এটি ভারতের বৃহত্তম স্টেডিয়াম।  ১৯৯৭ সালে মোহনবাগান অ্যাথলেটিক ক্লাব ও ইস্টবেঙ্গল ক্লাবের মধ্যে আয়োজিত ফেডারেশন কাপ সেমি-ফাইনাল ম্যাচে এই স্টেডিয়ামের সর্বোচ্চ দর্শক উপস্থিতির তথ্য নথিভুক্ত হয়। উক্ত ম্যাচে ১৩১,৭৮১ জন দর্শক মাঠে উপস্থিত ছিলেন।  ২০১৭ ফিফা অনূর্ধ্ব-১৭ বিশ্বকাপ উপলক্ষ্যে স্টেডিয়ামের প্রাকৃতিক ঘাস সংস্কার করা হয়।  অবস্থান বিবেকানন্দ যুবভারতী ক্রীড়াঙ্গন কলকাতার কেন্দ্রস্থল থেকে প্রায়  পূর্বে উত্তর চব্বিশ পরগনা জেলার বিধাননগরে ইস্টার্ন মেট্রোপলিটান বাইপাসের ধারে অবস্থিত। কলকাতার নেতাজি সুভাষচন্দ্র বসু আন্তর্জাতিক বিমানবন্দর থেকে এই স্টেডিয়ামের দূরত্ব প্রায় । কলকাতা মেট্রোর নির্মীয়মান ২য় লাইনের একটি স্টেশন এই স্টেডিয়ামের সঙ্গে যুক্ত হতে চলেছে। ২০১৮ সালের জুন মাসে এই স্টেশনটি চালু হওয়ার কথা রয়েছে।http://www.thehindubusinessline.com/economy/logistics/kolkata-eastwest-metro-trial-run-in-dec/article9786770.ece  কাঠামো ও গঠন স্টেডিয়ামটি ডিম্বাকার। স্টেডিয়ামের ছাদ মেটাল টিউব, অ্যালুমিনিয়াম, শিট ও কংক্রিট দ্বারা নির্মিত। স্টেডিয়ামে দুটি ইলেক্ট্রনিক স্কোরবোর্ড ও কন্ট্রোল রুম আছে। আছে টিভি সম্প্রচারের বিশেষ ব্যবস্থাও। ক্রীড়ানুষ্ঠান আয়োজনের নানা অত্যাধুনিক সুযোগসুবিধাও এই স্টেডিয়ামে উপলব্ধ।  ধারণক্ষমতা ২০১১ সালে পুনঃসংস্কারের পূর্বে এই স্টেডিয়ামটির ধারণক্ষমতা ছিল ১২০,০০০। সেই সময় এটি ছিল বিশ্বের দ্বিতীয় বৃহত্তম স্টেডিয়াম। ১৯৮৯ সালে উত্তর কোরিয়ার রুংরাডো মে দিবস স্টেডিয়াম উদ্বোধনের পূর্বে বিবেকানন্দ যুবভারতী ক্রীড়াঙ্গনই ছিল বিশ্বের বৃহত্তম ফুটবল স্টেডিয়াম। ২০১৭ ফিফা অনূর্ধ্ব-১৭ বিশ্বকাপের ফাইনাল ম্যাচ সহ উক্ত টুর্নামেন্টের একাধিক ম্যাচ এই স্টেডিয়ামে আয়োজিত হয়েছিল। নিরাপত্তাজনিত কারণে এই টুর্নামেন্ট চলাকালীন স্টেডিয়ামের ৮৫,০০০ আসনের মধ্যে মাত্র ৬৬,৬৮৭টি আসনই দর্শকদের জন্য উন্মুক্ত রাখা হয়েছিল।  ম্যাচ ১৯৮৪ সালের জানুয়ারি মাসে জওহরলাল নেহরু ইন্টারন্যাশানাল গোল্ড কাপ সকার টুর্নামেন্টের আয়োজনের মধ্য দিয়ে এই স্টেডিয়ামের উদ্বোধন করা হয়। এর পর বিভিন্ন জাতীয় ও আন্তর্জাতিক স্তরের ক্রীড়া প্রতিযোগিতা আয়োজিত হয়েছে এই স্টেডিয়ামে।  ১৯৯৭-এর ১৩ জুলাই সর্বোচ্চ এক লাখ ৩১ হাজার দর্শক দেখেছিল ইস্টবেঙ্গল-মোহনবাগান ম্যাচ।  ২০১৭ ফিফা অনূর্ধ্ব-১৭ বিশ্বকাপের চূড়ান্ত নির্ণায়ক খেলা এই মাঠে অনুষ্ঠিত হয়েছে।  ২০০৬ এএফসি অনূর্ধ্ব-১৯ চ্যাম্পিয়নশিপ ২০০৬ সালে টুর্নামেন্টের মূল ভেন্যু হিসেবে ব্যবহৃত হয়। অন্যান্য ব্যবহার স্টেডিয়ামটি গুরুত্বপূর্ণ অ্যাথলেটিক ইভেন্টগুলিও আয়োজন করেছিল। এটি ১৯৮৭ সালে সাফ গেমস এবং ভারতের বিভিন্ন জাতীয় অ্যাথলেটিক্স ইভেন্টের আয়োজন করেছিল। স্টেডিয়ামটি বিভিন্ন ধরণের সাংস্কৃতিক অনুষ্ঠান যেমন নৃত্য এবং সঙ্গীতানুষ্ঠানের আয়োজন করেছিল। স্টেডিয়ামটি ২০১৩ আইপিএল মৌসুমের উদ্বোধনী অনুষ্ঠানেরও আয়োজন করেছিল।   চিত্রাশালা   আরও দেখুন  কলকাতার ফুটবল   তথ্যসূত্র   বিষয়শ্রেণী:বিধাননগর বিষয়শ্রেণী:পশ্চিমবঙ্গের স্টেডিয়াম ভারত বিষয়শ্রেণী:পশ্চিমবঙ্গের ফুটবল মাঠ বিষয়শ্রেণী:১৯৮৪-এ পশ্চিমবঙ্গে প্রতিষ্ঠিত বিষয়শ্রেণী:এটিকে ফুটবল ক্লাব বিষয়শ্রেণী:ইন্ডিয়ান সুপার লিগের স্টেডিয়াম বিষয়শ্রেণী:ইস্টবেঙ্গল ফুটবল ক্লাব বিষয়শ্রেণী:২০শ শতাব্দীতে ভারতের স্থাপত্য
মাদারীপুর পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। মাদারীপুর পল্লী বিদ্যুৎ সমিতি ঢাকা বিভাগের মাদারীপুর জেলায় ০৩টি জোনাল অফিস, ০২টি সাব-জোনাল অফিস, ০২টি এরিয়া অফিস এবং ১৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। মাদারীপুর পল্লী বিদ্যুৎ সমিতি নিবন্ধিত হয় ১৫ জানুয়ারি, ১৯৮৫ সালে এবং বানিজ্যিকভাবে বিদ্যুতায়িত হয় ১২ ডিসেম্বর, ১৯৮৫ সালে।    ইতিহাস  মাদারীপুর পল্লী বিদ্যুৎ সমিতি এর যাত্রা শুরু হয় ১৯৮৪ সালে। এ সমিতির অধীনে ৬টি উপজেলা, ৭০টি ইউনিয়ন (এরমধ্যে বরিশাল জেলার দুইটি ইউনিয়ন–বাটামারা এবং নাজিরপুর ইউনিয়ন অন্তর্ভুক্ত) ও ৯০৩টি গ্রাম রয়েছে। এর সদর দপ্তর মাদারীপুর জেলার মুস্তফাপুরে অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  টেকেরহাট জোনাল অফিস  শিবচর জোনাল অফিস  কালকিনি জোনাল অফিস   সাব-জোনাল অফিস   খোয়াজপুর সাব-জোনাল অফিস  ডাসার সাব-জোনাল অফিস    এরিয়া অফিস   কুতুবপুর এরিয়া অফিস   সন্ন্যাসিচর এরিয়া অফিস   গ্রাহক সংখ্যা  মাদারীপুর পল্লী বিদ্যুৎ সমিতির তিন লক্ষেরও বেশি আবাসিক গ্রাহক রয়েছে।    অন্যান্য তথ্য   মোট আয়তন: ১১৩০ বর্গ কিলোমিটার  সিস্টেম লস: ৯.৫৪% (জুন, ২০২২ পর্যন্ত)  উপকেন্দ্রের সংখ্যা: ১১টি  মোট নির্মিত লাইন: ৫৭৫২.৩৫১ কিলোমিটার    তথ্যসূত্র     বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৮৫-এ প্রতিষ্ঠিত কোম্পানি বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
নোহসিংথিয়াং জলপ্রপাত (সেভেন সিস্টার্স জলপ্রপাত বা মাওসমাই জলপ্রপাত নামেও পরিচিত) হল ভারতের মেঘালয় রাজ্যের পূর্ব খাসি পাহাড় জেলার মাওসমাই গ্রামের ১ কিলোমিটার (০.৬২ মাইল) দক্ষিণে অবস্থিত একটি সাত-খণ্ডিত জলপ্রপাত। জলপ্রপাতটির জল ৩১৫ মিটার (১,০৩৩ ফুট) উচ্চতা থেকে পড়ে এবং এর গড় প্রস্থ ৭০ মিটার (২৩০ ফুট)। এটি ভারতের সবচেয়ে উঁচু জলপ্রপাতগুলোর মধ্যে একটি।  জলপ্রপাতটি কেবল বর্ষাকালে খাসি পাহাড়ের চুনাপাথরের চূড়ায় নেমে যায়। পুরো স্ফীতিতে, বিভাগগুলো খাড়া বরাবর বেশিরভাগ পথ প্রসারিত করে। জলপ্রপাতগুলো সূর্যের আলোয় আলোকিত হয় এবং জলপ্রপাতের উপর অস্তগামী সূর্যের প্রাণবন্ত রঙগুলো এটিকে সুন্দর করে তোলে।  সোহরা অঞ্চলে ভারী বৃষ্টিপাতের কারণে নোহকালিকাই জলপ্রপাত এবং ডেইন থ্লেন জলপ্রপাত সহ বেশ কয়েকটি জলপ্রপাত রয়েছে। জয়ন্তিয়া পাহাড় এবং গারো পাহাড়েও অনেক জলপ্রপাত রয়েছে, উল্লেখযোগ্যভাবে জোয়াই যাওয়ার পথে তিরচি জলপ্রপাত এবং তুরার কাছে পেলগা জলপ্রপাত।   চিত্রশালা   thumb|216x216px|মাওসমাই গুহায় চুনাপাথর জমা হওয়ার ফলে বাকলের মতো গঠন তৈরি হয়   আরও দেখুন  ভারতের জলপ্রপাতের তালিকা উচ্চতা অনুযায়ী ভারতের জলপ্রপাতের তালিকা নোহকালিকাই জলপ্রপাত লাংশিয়াং জলপ্রপাত কিনরেম জলপ্রপাত   তথ্যসূত্র   বিষয়শ্রেণী:ভারতের জলপ্রপাত বিষয়শ্রেণী:মেঘালয়ের জলপ্রপাত বিষয়শ্রেণী:মেঘালয়ের ভূগোল বিষয়শ্রেণী:পূর্ব খাসি পাহাড় জেলা
আহমদ মজিদ ছিলেন মোগল বাংলার অন্তর্ভূক্ত সিলেট সরকারের নিয়োজিত ফৌজদার, মোগল বাদশাহ আওরঙ্গজেবের রাজত্ত্বকালে। সেসময় বাংলার সুবাহদার ছিলেন আজিম-উস-শান।   বর্ণনা  ১৬৯৯ খ্রীষ্টাব্দের একটি দলিল থেকে জানা গেছে যে আহমদ মজিদ সিলেটের তখনকার ফৌজদার ছিলেন। দলিলটিতে বর্ণনা করা হয় যে ফৌজদার আহমদ মজিদ ঐতিহ্যবাহী দুলালী পরগণার শ্রী ভারত দাস বৈষ্ণবকে কিছু জমি দেবত্র হিসাবে প্রদান করেন সিলেটের ঢাকাদক্ষিণ পরগণায়। তাঁর পুত্র ভবানন্দ বৈষ্ণব উত্তরাধিকার সূত্রে জমিটি পরে পেয়েছিলেন।  কয়েক মাস পরে, সিলেটের ফৌজদার হিসেবে আহমদ মজিদের স্থলাভিষিক্ত হলেন আব্দুল্লাহ শিরাজী।   তথ্যসূত্র   বিষয়শ্রেণী:১৭শ শতাব্দীর ভারতীয় ব্যক্তি বিষয়শ্রেণী:সিলেটের শাসক বিষয়শ্রেণী:১৭শ শতাব্দীর ভারতীয় মুসলিম
ডান|থাম্ব|376x376পিক্সেল| এবিসি নিউজ ২০০৪ "দ্য আমেরিকান সেক্স সার্ভে" পোলের উপর ভিত্তি করে নকল রাগমোচন করার কারণগুলি  (p. 6)নকল রাগমোচন ঘটে যখন একজন ব্যক্তি বাস্তবিকভাবে অনুভব না করেই রাগমোচনের ভান করে। এটি সাধারণত রাগমোচনের সাথে যুক্ত আচরণের অনুকরণ বা কাজ করে, যেমন শরীরের নড়াচড়া বা কাপুনি, কণ্ঠস্বর এবং আপাত মুক্তির পরে তীব্রতার ক্রম। এতে রাগমোচন হয়েছে এমন মৌখিক ইঙ্গিত দেওয়াও অন্তর্ভুক্ত থাকতে পারে।   লিঙ্গের পার্থক্য  পুরুষ ও নারী উভয়ই এটি করে, তবে নারীরা পুরুষদের তুলনায় বেশি করে। ১৮০ জন পুরুষ এবং ১০১ জন কলেজ শিক্ষার্থীদের (কানসাস বিশ্ববিদ্যালয়ের পরিচায়ক মনোবিজ্ঞানের শিক্ষার্থী), মুহেলেনহার্ড ও শিপ্পি (২০০৯) এর একটি সমীক্ষায় দেখা গেছে যে ২৫% পুরুষ এবং ৫০% নারী রাগমোচনের ভান করেছেন। যৌনসঙ্গমের সময় বেশিরভাগ রাগমোচনের ভান করে, কেউ কেউ মুখমৈথুন, অনাভেদী যৌনক্রিয়া এবং ফোন সেক্সের সময়ও ভান করে।  এবিসি নিউজ ২০০৪ "আমেরিকান সেক্স সার্ভে", ১,৫০১ মার্কিনীর একটি এলোমেলো-নমুনা টেলিফোন জরিপে দেখা যায় যে ৪৮% নারী এবং ১১% পুরুষ নকল রাগমোচন করে।  পুরুষদের জীবনধারা সাইট আস্কম্যান এবং নারীদের জীবনধারা সাইট ট্রেসসুগার (বর্তমানে পপসুগার) এর একটি ২০১২ সালের যৌথ সমীক্ষায় দেখা গেছে যে ৩৪% পুরুষ এবং ৫৪% নারী কোনো না কোনো সময়ে রাগমোচনের ভান করেছে; ২৬% নারী এমনকি বলেছেন যে তারা প্রতিবার যৌনমিলনের সময় একটি নকল রাগমোচন করেছেন।  অন্যান্য গবেষণায় দেখা গেছে যে ২৫ থেকে ৭৪% নারী তাদের জীবনের কোনো না কোনো সময়ে নকল রাগমোচন করার কথা স্বীকার করেছেন।    ২০১০ সালে সাইকোলজি টুডে অনুসারে এই ২৫ শতাংশ নারীর চেয়েও বেশি, যারা সহবাসের সময় ধারাবাহিকভাবে রাগমোচন অনুভব করেছেন।  নারীদের যৌন মিলনের সময় পুরুষদের তুলনায় কম সহজে রাগমোচন অর্জনের প্রবণতা রয়েছে কারণ বেশিরভাগ নারীদের রাগমোচন অর্জনের জন্য সরাসরি ভগাঙ্কুরের উদ্দীপনা প্রয়োজন,   এবং সমস্ত যৌনাসন ভগাঙ্কুরে প্রবেশাধিকার দেয় না, যা প্রায়শই নারীদের জন্য রাগমোচন অর্জন করা কঠিন করে তোলে। বিষমকামী সম্পর্কের নারীদের জন্য, পুরুষের প্রতি শ্রদ্ধা, তার অনুমোদনের প্রয়োজন, বা লজ্জা বা যৌন অপর্যাপ্ততার অনুভূতির উপর ভিত্তি করেও যৌন উত্তেজনা জাল করা হতে পারে।  Person, E.S. (1983). "Women in Therapy: Therapist Gender as a Variable." Int. R. Psycho-Anal., 10:193-204. 'একটি যৌন তত্বে যেখানে পুরুষদের আগে নারীদের রাগমোচন করা উচিত এবং পুরুষদের নারীর রাগমোচনের জন্য দায়ী' বলে মনে হচ্ছে, একজন নারী তার পুরুষ সঙ্গীকে খুশি করার জন্য এবং আঘাত এড়াতে তার পুরুষ সঙ্গীর রাগমোচনের আগে একটি নকল রাগমোচন করার জন্য চাপ অনুভব করতে পারে।    আরও দেখুন    বিলম্বিত বীর্যপাত  নারী বীর্যপাত   তথ্যসূত্র   বিষয়শ্রেণী:রাগমোচন বিষয়শ্রেণী:ছলনা